Ընթացող թուային, բնապահպանական, արհեստագիտական եւ արդիւնաբերական յեղափոխութիւնները ահռելի են: Ֆրանսան պէտք է մասնակցութիւն ունենայ այդ յեղափոխութիւններուն: Պէտք չէ ձգէ, որ մեծնայ խզումը Միացեալ Նահանգներու, կամ որ աւելի կարեւոր է, Չինաստանի հետ (երկիր-մայրցամաք, որ օրէ օր աւելի շատ ցոյց կու տայ իր ուժը): Մենք կը յաջողինք միայն երկու պայմանով՝ նոր շունչ հաղորդելով Եւրոպային, որ յաջողութեան մեր գրաւականն է ընդլայնող աշխարհին մէջ, նաեւ վերագտնելով մեզի հանդէպ վստահութիւնը՝ կենսուժը, որ վատնած ենք տարիներ շարունակ, բայց որ տակաւին ունի ֆրանսացի ժողովուրդը: